open-index/open-wikipedia-markdown huggingface dataset:
Dhialèk Hazaragi

**Hazaragi** () iku dhialèk Pèrsi minangka pérangan kontinum dhialèk Dari (salah siji basa pokok ing Afghanistan) lan isih bisa dingertèni déning panyatur basa Dari. Dhialèk iki kacaturaké déning wong Hazara mligi ing laladan Afghanistan tengah sing ingaran Hazarajat uga ing wewengkon-wewengkon liya sing didunungi wong Hazara ing Afghanistan. Dhialèk iki uga dicaturaké déning dhiaspora Hazara ing Pakistan lan Iran lan ngendi-endi awit dhiaspora Hazara iku péranganing dhiaspora Afghan.

## Rujukan
Nestlé Bear Brand

jmpl|Van saka Daihatsu Luxio (ing Denpasar, Indonesia) iki digunakaké ing brand saka susu sing Bear Brand.
Bear Brand dadi punika brand saka susu bubuk ian sterilized susu a milik saka Nestlé. Kang didol saindhenging Asia Kidol-Wétan. Tembung brand saka susu in Switserlan dadi *Bärenmarke*.
Erni Suyanti Musabine

**Erni Suyanti Musabine**, uga diceluk **Yanti Musabine** utawa **Erni Suyanti**, ya iku dhokter kéwan kalairan Kabupatèn Nganjuk, Jawa Wétan. Erni misuwur amarga nulungi macan ing alas Bengkulu tanpa mbiyus. Erni sinau bab sato kéwan nalika kuliyah ing Universitas Airlangga wiwit taun 1994.

## Cathetan suku
## Pranala njaba 
* Drh. Ernie Suyanti alumnus saka FKH Unair 
* Drh. Erni mitulungan macan Sumatra
USS Utah (BB-31)

**Kapal perang Utah** utawa jenengé luwih misurup *USS Utah* iku salah sawijiné kapal perang Amérika Sarekat dadi kurban perang dunya kapindho. Perang iki mundhut panggonan ana ing Pearl Harbour, nagara bagéan Hawaii, Amérika Sarekat. http://www.history.com/topics/world-war-ii/pearl-harbor Kapal iki armada modhél kelas kapal perang Florida, besutané kapal perang modhèren saka Amérika Sarekat. Modhél Florida iki digawé karo indhustri mesin lan kapal New York Shipbuilding Corporation ana ing pasisir kutha New York.

## Cathetan suku 
## Pranala njaba 
* Mémorial ing Pearl Harbour
Merlyn Sopjan

**Merlyn Sopjan** (lair ing Kadhiri, Jawa Wétan, tanggal 16 Fèbruari 1973) iku aktivis kasatimbangan hak-hak golongan waria lan kadhapuk Ratu Kecantikan ing Putri Waria Indonesia 2006. Dhèwèké wisudha saka Institut Teknologi Nasional Malang. Merlyn inganugraha gelar Doktor Honoris Causa (DHC) déning Northern California Global University Amérika minangka aktivis sosial HIV/AIDS.

Dhèwèké tau dadi katuwa ing Ikatan Waria Malang ing sajeroning mangsa 2006-2011 lan dadi calon ing Saparinah Sadli Award 2012.

Merlyn uga panulis lan sawatara karyané ya iku *Jangan Lihat Kelaminku* (2006), *Perempuan Tanpa V* (2006), lan *Wo(W)man: Tuhan Tidak Membuat Rencana yang Tak Sempurna* (2016).

## Rujukan
Bal-balan gagrag Amérika Sarékat

**Bal-balan gagrag Amérikah Sarékat** iku sawijining jinis ulah raga bal-balan sing dimainaké ing nagara Amérikah Sarékat lan uga Kanada. Ing nagara loro iki, olahraga bal-balan iki diarani *football* utawa *gridiron*. Olahraga iki ditandhingaké déning tim loro sing sijiné kawujudaké saka juru main sing cacahé ana sawelas. Ulah raga iki dimainaké ing sawijining lapangan pasagi mujur lan ing pungkasané lapangan ing sisih kiwa lan tengen ana cagak sing fungsiné dadi gawang golé. Olèhé main iku, manawa nyerang, tim sing lagi nyerang kudu nyoba maju ing lapangan lumayu utawa ngepasaké bal, kamangka tim sing lagi ngreksa paruh lapangané kudu nahan tim panyerang aja nganti balé tekan buri lan yèn bisa ngrebut balé. Olèhé nyerang kudu bisa maju 10 yard sajeroning patang *down* (tiba), yèn ora bal kudu diwènèhaké tim tandhingan. Tim bisa olèh wiji mawa nggawa bal tekan zona pungkasan, prakara iki diarani *touchdown* (demok ngisor) utawa mawa ngegolaké bal ngliwati gawang. Gawangé rupané mèmper porok tala.

Tim sing olèh wiji akèh dhéwé, ya iku sing menangaké tetandhingan.
Wong Penan

**Wong Penan** iku wong pribumi nomadhen sing urip ing Sarawak lan Bruné. Cacah jiwané ing Bruné mung sithik lan salong wis salin agama Islam sanajan abangan. Wong Penan iku éwoning wong pungkasan sing isih mbedhag lan ngayal. Wong Penan kondhang amarga adat 'molong' sing tegesé njupuk sacukupé. Duk nguni akèh-akèhé wong Penan isih mbedhag lan ngayal kanthi urip nomadhen. Misionaris sing ngambah papan kono sawisé Perang Donya II mapanaké wong-wong Penan mligi ing dhistrik Ulu-Baram lan Limbang. Wong Penan racaké ndhahar tetuwuhan, sing uga minangka usada, lan iwak-iwakan déné nganggo kulit kéwan minangka sandhangan lan pangauban.

## Cathetan 
#  *Sarawak Peoples Campaign*, Ian Mackenzie, diaksès 2005-04-05

## Rujukan
Juru bedhag-kayal

**Juru bedhag-kayal** iku manungsa kang urip sajeroning bebrayan kang olèhé olèh dhaharan saka ngluru (sarana ngayal utawa mbedhag), kuwalikané ya iku bebrayan tani kang uripé gumantung spésies-spésies ingon.

Mbedhag lan ngayal iku sarana adhaptasi manungsa pisanan lan kang paling ndayani, awit dumadi ing sajeroning 90 persèn sujarah manungsa. Samekaré kawruh tetanèn, juru bedhag-kayal ing manéka papan kang wurung owah saka adaté nuli dikèngseraké utawa diteluk déning wong tani utawa angon.

Bebrayan saiki mung ana sathithik kang kagolong juru bedhag-kayal, déné akèh kang saliyané ngluru pangan uga nandur cara hortikultur lan/utawa ngingu kéwan.

## Rujukan
Carrie Fisher

**Carrie Frances Fisher** (21 Oktober 1956 – 27 Dhésèmber 2016) iku sawijining aktris, panulis skénario, panulis, prodhuser lan pambiwara Amérikah Sarékat. Dhèwèké kawentar main dadi Putri Leia sajeroning sawatara filem *Star Wars*. Paraga liyané antarané ing filem *Shampoo* (1975), *The Blues Brothers* (1980), *Hannah and Her Sisters* (1986), ''The 'Burbs* (1989), lan *When Harry Met Sally...* (1989). Carrie Fisher uga ditepungi déné roman otobiografiné kaya ta *Postcards from the Edge* lan skénario filem mawa sesirah sing padha, sandiwara otobiografi mawa paraga wadon siji lan buku nonfiksiné *Wishful Drinking'' sing adhedasar acara télévisiné.

Carrie Fisher iku anaké aktris kawakan Debbie Reynolds.

## Filmografi 
### Film
## Réferènsi 
## Pranala njaba
Touchdown

saka kelab Texas Longhorns (sing nggawa bal ing tengah ndhuwur) lumayu arep nglakoni *touchdown*. Sabagéan saka zona pungkasan katon minangka garis peteng ing ngisor. Cagak kuning vèrtikal iku bagéan saka cagak gawang.]]
Sajeroning ulah raga bal-balan Amérika lan Kanada, ***touchdown*** (ngisor demok) iku salah sawijining srana kanggo olèh wiji sekor. Sawijining bisa olèh sekor menawa balé iku digawa menyang zona pungkasan (*endzone*) lawané, embuh mawa cara lumayu, ngepas, mbalang utawa cara liyané. Anggeré bal bisa tekan zona pungkasan iki.

Senadyan jenengé ngisor demok utawa *touchdown*, balé ora prelu kena ing lemah. Salah sawijining juru main cukup nggawa bal ing zona pungkasan waé.
Debbie Reynolds

**Debbie Reynolds** (1 April 1932 – 28 Dhésèmber 2016) iku sawijining aktris, penyanyi, pangusaha, sujarawan filem lan  Amérikah Sarékat. Paragané sing dadi paraga dobrakan iku sajeroning filem *Three Little Words*. Kanggo paraga iki dhèwèké olèh Golden Globe Award minangka wong anyar sing paling njanjèni. Nanging paraga baku sing marahi dhèwèké dadi misuwur iku minangka Kathy Selden ing taun 1952 nalika umuré namung 19 taun ing filem ''Singin' in the Rain''.

Debbie Reynolds iku ibuné aktris AS kawentar liyané, Carrie Fisher. Debbie Reynolds tilar donya ing tanggal 28 Dhésèmber 2016, sadina sawisé anaké tilar donya.
Panyerangan Pearl Harbor

Perang Donya II nyisihaké insidèn-insidèn panyerangan ana ing nagara-nagara sekutu lan mungsuhé. Salah sawiji insidèn panyerangan ya iku **Panyerangan Pearl Harbor.** Panyerangan iki kadadèyan ana ing pangkalan militèr nagara Amérikah Sarékat ana ing nagara bagèan Hawaii. Kadadèyané nalika surya 7 Dhésèmber 1941 ana ing pangkalan angkatan laut saka Amérikah Sarékat.

## Pranala njaba 
* Kapal-kapal perang Pearl Harbor
* Pengètan panyerangan Pearl Harbor
Nusantara TV

**Nusantara TV** (disingkat **NTV**) iku sawijining Stasiun télévisi ing Indonésia nduweké NT Group.

## Jangkan 
Saat ini, NTV telah menjangkau hingga télévisi Jakarta hingg 4 Kota di Indonésia Siaran dapat disaksikan di kota-kota berikut:Nusantara raya HD.

* Nusantara TV Jakarta Jakarta & Banten - 42 UHF

## Acara Saat Ini 
## Berita 
* Nuansa Pagi
* Nuansa Siang
* Nuansa Petang
* Nuansa Malam
* Nuansa Terkini
* Nuansa Pekan Ini
* Nuansa Hari Ini
* Nuansa This Morning
* Special Report dan iNews
* Sergap *(pernah ditayangkan di RCTI)*
* Wideshot *(pernah ditayangkan di MetroTV)*

## Dialog 
* Dialog Nuansa
* Bincang Dokter
* Bincang Pagi *(pernah ditayangkan di MetroTV)*
* 8-11 Eight To Eleven Show *(pernah ditayangkan di MetroTV)*
* Bincang Malam

## Hiburan 
* Berpacu Dalam Melodi *(pernah ditayangkan di Trans7)*
* Penantang Terakhir *(pernah ditayangkan di MetroTV)*
* #TheAterTawa *(juga ditayangkan di GTV)*

## Sitkom 
* Awas Ada Sule *(giyaran ulang, juga ditayangkan di Global TV)*
* Jinny Oh Jinny *(pernah ditayangkan di antv)*
* OK-JEK *(juga ditayangkan di NET. dan MYTV)*

## Kartun 
* Chotta Bheem *(juga ditayangkan di antv)*
* Shiva *(juga ditayangkan di antv)*

## Olahraga 
* Sport Zone *(juga ditayangkan di RTV)*

## Selebriti 
* Seleb.kom *(juga ditayangkan di RTV)*
* Obsesi *(juga ditayangkan di GTV)*

= Acara Sing tau Ditayangake =
## Dialog 
* Bincang Siang

## Berita 
* Nuansa Spesial Report
* This Morning

## Pembawa berita 
## Uga delengen 
* Pratélan stasiun télévisi di Indonésia

## Pranala njaba
Birgit Õigemeel

**Birgit Õigemeel** () iku penyanyi lan panulis lagu asal Éstonia. Dhèwèké makili Éstonia kanthi lagu "Et uus saaks alguse" sajeroning Kontès Lagu Eurovision 2013 ing Malmö, Swèdhen.
## Réferènsi
Perang kembang

**Perang kembang** utawa **Perang bégal** iku pérangan ing wayang kulit kang nggiyaraké tetandhingan ing antarané Cakil lawan satriya bambangan. Ing pakeliran Yogyakarta karan *perang bégal*. Ing pakeliran Sala karan *perang kembang*. Sawisé gara-gara, sawijing satriya-kang lagi dadi paraga baku ing lakon kuwi-tandhing karo Buta Cakil. Satriya mau bakal menang kanthi Cakil kang mati amarga kesuduk kerisé dhéwé. Ing perang tandhing iki niyaga nabuh gamelan ing sléndro pathet sanga. Sawisé bubar perang tandhing, satriya mau bakal olèh wedhar saka déwa prakara ajaran utama.

## Ètimologi
Tembung "*kembang*", manut Kusumadilaga ing buku Sastra Miruda, ngrujuk marang perang kang  ngandharaké patining caraka lan mung kembangan waé. Déné karan **perang bégal** amarga lelakuné Cakil kaya wong kang lagi mbégal ing tengah dalan.

## Rujukan
The Pilgrimage

***The Pilgrimage*** (, "Diary of a Mage") ya iku novèl taun 1987 anggitané Paulo Coelho, novèlis kalairan Brasil. Buku iki klumpukan pengalamané Paulo nalika dhèwèké nlajahi Spanyol iring lor saperlu jiyarah ing Santiago de Compostela. Novèl iki jènrené petualangan lan panemuan-dhiri.

## Jejer 
Caritané wiwit taun 1986 nalika Coelho nglakoni perintah saka Regnus Agnus Mundi (RAM), nanging dhèwèké gagal. Sabanjuré, Coelho dikon jiyarah ing Camino de Santiago kanggo nemu pedang sing dadi simbul panampan sajeroning ajaran RAM. Dhèwèké kudu éntuk prastawa ngenani urip sing lugas. Pesiyar iki ndadèkaké Coelho faham hakèkating urip sing lugas.
The Alchemist (novèl)

***The Alchemist*** () iku novèl seratané Paulo Coelho saka Brazil sing dibabar pisanan ing 1988. Asliné dianggit kanthi basa Portugis, lan wis dipertal ning saora-orané 69 basa nalika Dhésèmber 2016. Novèl alegori iki nyaritakaké pasiyaré gopa enom saka Andalusia ning Mesir, sawisé dhèwèké ngimpi nemu karun ing kana.

Bukuné dadi buku laris internasional. Miturut AFP, The Alchemist wis kaadol punjul 150 buku ing 69 basa, sing ndadèkaké buku iki salah satunggaling buku laris ing sujarah lan nampa Guinness World Record kanthi buku sing panganggité isih urip nanging wis akèh dipertal.

## Jejer 
*The Alchemist* nyaritakaké pasiyaré gopa enom asal Andalusia ajeneng Santiago. Santiago mitaya impiné manawa dhèwèké bisa dadi kaya nabi. Dhèwèké banjur mutusaké nekani dukun Romani cerak kutha saperlu nemu arti impiné. Dukun mau napsiri impiné minangka tandha anané karun sajeroning piramid ing Mesir.

## Rujukan
Pupuh

**Pupuh** (basa Sunda: *Pepeuh*) ya iku bentuk puisi tradhisional Jawa kang cacah wanda lan rimané tartamtu ing saben lariké. Ana 17 jinis pupuh, lan saben pupuhé duwèni sipat mirunggan lan kanggo tema carita kang béda-béda.

## Jinising Pupuh 
* Asmarandana, kanthi téma tresna asih pawongan marang sisihane, kanca, utawa kulawarga.
* Balakbak, kanthi téma lawak, banyolan padinan.
* Dhandhanggula, kanthi téma ketentreman.
* Durma, kanthi téma muntab, anggak, greget.
* Gambuh, kanthi téma sedhih, susah, kelaran.
* Girisa, kanthi téma khayalan pawongan.
* Jurudemung, kanthi téma bingung, masalah panguripan.
* Kinanthi, kanthi téma ngentèniné pawongan.
* Megatruh, kanthi téma gela.
* Maskumambang, kanthi téma sedhih, prihatin.
* Mijil, kanthi téma kasedhihan kang nuwuhaké pangarep-arep.
* Pangkur, kanthi téma pangrasa sadurungé ngayahi jejibahan abot.
* Pocung, kanthi téma muntab karo awake dhéwé.
* Sinom, kanthi téma bungah.
* Wirangrong, kanthi téma rasa wirang ngenani tumindake dhéwé.

Saliyané iku, ana uga pupuh sing ana ing budhaya liya, kaya ta pupuh-pupuh Sundha iki:
*  Lambang, kanthi téma banyolan kanthi aspèk renungan.
* Ladrang, kanthi téma pasemon.

Lumrahé pupuh ditembangaké lan diiringi Kecapi lan Suling sarta piranti musik liyané.

## Pranala njaba 
* 17 Pupuh  dari Sundanet.com
* Contoh Pupuh
Dani Rodrik

**Dani Rodrik** (lair 14 Agustus 1957) iku ékonom Turki lan Profésor Ford Foundation babagan Ékonomi Pulitik Internasional ing John F. Kennedy School of Government ing Harvard University. Dhèwèké tilas Profésor Albert O. Hirschman babagan Kawruh Sosial ing Institute for Advanced Study ing Princeton, New Jersey. Karya anggitané amba ambahané, nglimputi babagan ékonomi internasional, pamekaran ékonomi, lan ékonomi pulitik. Pitakon sing ndhasari panalitèné ya iku apa sing ndhasari pranatan ékonomi sing becik lan généya sawenèh papréntahan luwih widada tinimbang liyané nalika ngecakaké pranatan iku. Karya-karyané kaya ta *Economic Rules: The Rights and Wrongs of the Dismal Science* (cara Jawa: *Paugeran Ékonomi: Sing Bener lan Sing Salah ngenani Kawruh sing Surem*) lan *The Globalization Paradox: Democracy and the Future of the World Economy *(cara Jawa: *Paradhok Globalisasi: Dhémokrasi lan Tembé Buriné Ékonomi Jagat*). Dhèwèké uga salah siji kepala rédhaksi jurnal akadhemik *Global Policy*.

## Rujukan
Harrison Ford

**Harrison Ford** (lair 13 Juli 1942) iku aktor lan prodhuser filem Amérika. Dhèwèké dadi kondhang amarga mbintangi trilogi opera antariksa épik *Star Wars* sing asli minangka Han Sala  lan dadi karakter baku ing filem sèri *Indiana Jones*. Ford uga misuwur amarga dadi Rick Deckard ing filem fiksi ngèlmiah distopia néo-noir *Blade Runner* (1982), dadi John Book ing filem triler *Witness* (1985), sing lumantar iku dhèwèké dinominasi dadi Academy Award for Best Actor, lan dadi Jack Ryan ing filem laga *Patriot Games* (1992) lan *Clear and Present Danger* (1994). Durung suwé iki, Ford bali mbintangi *Star Wars: The Force Awakens* (2015) dadi Han Sala lan nedya bali mbintangi *Blade Runner 2049* (2017) dadi Deckard.

Kariré wis nyandhak enem dasawarsa suwéné kalebu mbintangi sawenèh filem gedhé Hollywood, kaya ta filem perang épik *Apocalypse Now* (1979), drama ukum *Presumed Innocent* (1990), filem laga *The Fugitive* (1993), triler laga pulitis *Air Force One* (1997) lan triler psikologis *What Lies Beneath* (2000). Filem-filemé cacah enem wis lumebu National Film Registry: *American Graffiti* (1973), *The Conversation* (1974), *Star Wars* (1977), *The Empire Strikes Back* (1980), *Raiders of the Lost Ark* (1981) lan *Blade Runner*.

Rikala 1997, Ford rangking siji ing pratélan "The Top 100 Movie Stars of All Time" (cara Jawa: 100 Bintang Filem Top Sadawaning Jaman) babarané *Empire*. Nalika 2016, bruto filemé Ford sing laris sajeroning AS dhéwé gunggungé punjul US$4,7 milyar;, déné yèn sadonya brutoné punjul $6 milyar;Ford dadi bintang *box-office* dhomèstik AS kanthi bruto paling dhuwur. Ford omah-omah karo aktris Calista Flockhart, sing kondhang dadi paraga baku ing sèri drama-kumedhi *Ally McBeal*.

## Rujukan 
## Pranala njaba 
* 
* 

**Wawancara**
* 
* 
* 
* 
* 
*
Onomatopé

ka|jmpl|Tandha ing sawiji cendhéla toko ing Itali tinulisan "No Tic Tac", tulisan sing mindha swaraning jam.
**Onomatopé** (saka tembung Yunani *ὀνοματοποιία*; *ὄνομα* tegesé "jeneng" lan *ποιέω* tegesé "aku nggawé") iku tembung sing kanthi fonètis niru, ngémba, utawa mratandhani swaraning wewujudan. *Onomatopé* kagolong tembung aran. Conto-conto onomatopé sing umum ya iku swaraning kéwan kaya ta "guk", "méyong", "mbèk", utawa "tekèk". Onomatopé béda-béda saben basa, gumantung marang sistem basané. Mula, swaraning jam iku *tick tock* ing basa Inggris, *dī dā* ing basa Mandharin, utawa *katchin katchin* ing basa Jepang, utawa "tik-tik" (टिक-टिक) ing basa Indhi.

Sanajan tegesé ing basa Jawa "tetironing swara", tembung *onomatopé* ing basa asalé, basa Yunani, ateges "nggawé jeneng." Éwadéné, tembung-tembung sing niru swara ingaran *Ηχομιμητικό* (*echomimetico* utawa ékomimètik, tegesé "tetironing gaung") ing basa Yunani. *Ηχομιμητικό* (echomimetico) tumurun saka tembung *Ηχώ*, tegesé "gaung utawa swara", lan tembung *μιμητικό*, tegesé "tetiron".

## Rujukan
Bertha von Suttner

**Bertha Felicitas Sophie Freifrau von Suttner** (Baronis **Bertha von Suttner**, jeneng cilik Countess Kinsky, *Gräfin Kinsky von Wchinitz und Tettau*; 9 Juni 184321 Juni 1914) iku panyuka bedhamèn lan juru roman Céko-Ostenrik. Ing taun 1905, dhèwèké dadi wanita kapisan lan siji-sijiné ing taun iku sing inganugraha Bebana Bedhamèn Nobel. Dhèwèké dadi lauréat Nobel wanita kapindho sawisé Marie Curie inganugraha ing taun 1903 sarta dadi lauréat Ostenrik kapisan.

## Rujukan
Selma Lagerlöf

**Selma Ottilia Lovisa Lagerlöf** (; 20 Novèmber 1858 – 16 Maret 1940) iku juru anggit Swédhen. Dhèwèké juru nulis wanita kapisan kang olèh Bebana Nobel babagan Sastra lan kondhang amarga buku kanggo bocah anggitané kang asesirah *Nils Holgerssons underbara resa genom Sverige* (*Lelampahan Nils kang Ébat*).
Liputan 6 Petang

**Liputan 6 Petang** (sadurungé **"Liputan 6 Sore"** ana ing 7 November 1994-19 Mèi 1996) ya iku program berita kang digiyaraké déning stasiun televisi SCTV. Program iki ngangkat pawarta-pawarta sing Aktual, Tajam, lan Terpercaya. Saliyané pawarta sosial/budaya, pulitik, hukum/kriminal, lan gaya hidup. Sipat program iki formal. Sadurungé, Liputan 6 Petang digiyaraké minangka "Liputan 6 Sore" saka 7 November 1994. Liputan 6 Sore dimandhegake tanggal 19 Mèi 1996 digenteni program Liputan 6 Petang saka 20 Mèi 1996 nganti saiki.

## Jam tayang 
* 18:30-19:00 WIB (7 November 1994-19 Mèi 1996 (minangka Liputan 6 Sore), 20 Mèi 1996-28 Agustus 2005)
* 17:30-18:00 WIB (28 Agustus 2005-17 Agustus 2008)
* 17:00-17:30 WIB (18 Agustus 2008-19 Mèi 2013)
* 16:30-17:00 WIB (20 Mèi 2013-8 November 2015)
* 16:00-16:30 WIB (9 November 2015-saiki)

## Segmen 
* "Dialog Petang" (1996-present)
* "Usaha Anda" (1994-1999), sak iki ana ing Liputan 6 Siang (2000-present) 
* "Mari Bung Bangkit Kembali" (2008)
* "Kilas Indonesia" (2014)
* "Kilas Dunia" (2014)

## Pranala njaba 
* www.liputan6.com
Jet Li

**Jet Li** (pinyin: *Li Lianje* ) iku aktor Beijing kang suksès ing pafileman Internasional.

## Cathetan sikil
Railroad Tigers (filem)

**Railroad Tigers** iku filem besutané Shanghai Film Group ingkang ditandhangi karo Jackie Chan. Filem iki didhamèl ana ing taun 2016 lan ditata karo sutradara kalairan saka kutha Qingdao, ya iku Ding Sheng. Filem iki diudhari ana ing biyoskup miwiti mangsa 23 Desèmber 2016 ana ing nagara China. Filem iki uga ditandhangi karo Huang Zitao, Wang Kai, Darren Wang, lan putra jalèré Jackie Chan, ya iku Jaycee Chan. Latar wuri papan panggonan filem iki ana ing kutha Diaobingshan, propinsi Liaoning. Diriwayati, filem iki ngundhut cerita bab para buruh ril sepur ana ing China ingkang uwis gerah amarga dijajah karo nagara Jepang.

## Pranala njaba 
* Kaca katrangan filem Railroad Tigers saka ImdB
* Kaca katrangan filem Railroad Tigers saka Rotten Tomatoes
Valparaiso

jmpl
**Valparaiso** iku sawijining kutha ing nagara Chili,  ibukutha provinsi Valparaiso, Chili lan region Valparaiso utawa Region V.
Ha Seok-jin

**Ha Seok-jin** (하석진) iku aktor saka Koréa Kidul kang lair tanggal 5 Maret 1982.

## Filmografi 
### Drama 
* 2005: Sad Love Story
* 2005: Princess Lulu
* 2006: Dr. Kkang
* 2006: Koréa Secret Agency
* 2007: If in Love... Like Them
* 2007: Hello! Miss
* 2007: Drama City
* 2008: I am Happy
* 2009: What's for Dinner?
* 2010: The Great Merchant
* 2010: Once Upon a Time in Saengchori
* 2011: Can't Lose
* 2011: If Tomorrow Comes
* 2012: Standby
* 2012: Childless Comfort
* 2013: Shark
* 2013: Thrice Married Woman
* 2014: Legendary Witches
* 2015: D-Day
* 2016: Iron Lady
* 2016: Drinking Sala
* 2016: 1% of Anything
* 2017: Radiant Office

### Film 
* 2006: See You After School
* 2006: Sexy Teacher
* 2007: Unstoppable Marriage
* 2008: Summer Whispers
* 2016: Like for Likes

## Cathetan sikil 
## Pranala njaba
Gara-gara

**Gara-gara** ya iku pérangan ing pagelaran wayang kulit sing kebak guyonan kanthi migunakaké panakawan. Ing urutan pagelaran, gara-gara digiyaraké sadurungé perang kembang, udakara ing tengah wengi. Dhalang bakal miwiti suluk kanggo ngandharakaé kawahanan sing gawat.
Ketawang

**Ketawang** yaiku salah siji urutan gendhing jawa. Ing gendhing ketawang, gong dithuthuk sawisé 16 thuthukan saron lan 2 thuthukan kenong. Amarga ketawang kalebu gendhing alon, lumrahé kanggo jogèd alusan, upamané Jogèd Bedhaya Ketawang.

Kolotomi ketawang yaiku:

        pTpW pTpN pTpP pTpG

T = kethuk, p = kempyang, P = kempul, N = kenong, Gong = gong ageng.
Cipayung, Cipayung, Jakarta Wétan

**Cipayung** iku kalurahan ing kacamatan Cipayung, Jakarta Wétan, Jakarta, Indonésia. Kalurahan iki nduwèni kodhe pos - . Kalurahan iki nduwèni padunung cacahé ... jiwa lan jembar wewengkon ... km2.
Kebayoran Lama Lor, Kebayoran Lama, Jakarta Kidul

**Kebayoran Lama Lor** (**Grogol Utara**), iku kalurahan ing kacamatan Kebayoran Lama, Jakarta Kidul, Jakarta, Indonésia. Kalurahan iki nduwèni kodhe pos 12210 lan kodhe wewengkon 31.71.050.006. Kalurahan iki nduwèni padunung cacahé ... jiwa lan jembar wewengkon ... km2.
Isaac Julius Tamaëla

taun 1975]]
**Isaac Julius Tamaëla** (Amahei (Ceram, Hindia Walanda) 13 Dhésèmber 1914 – Cotonou (Bénin), 27 November 1978) iku sawijining militèr lan pangrèh Républik Maluku Kidul (RMS).

## RMS 
Tamaëla ndarbèni pangkat sersan-mayor sajeroning Koninklijk Nederlandsch-Indisch Leger (KNIL) nalika tanggal 25 April 1950 RMS diproklamasèkaké ing Ambon. Tamaëla banjur diangkat déning RMS minangka penasèhat staf militèr lan olèh pangkat lètnan-kolonèl, pangkaté iki ora ana gegayutané karo pangkaté kang sersan-mayor in KNIL. Sawisé iku uga isih ing taun 1950, dhèwèké lunga menyang Pulo Sèram amarga para wadyabala Republik Indonesia luwih raket olèhé nyekel Pulo Ambon lan para pangrèh RMS ngungsi menyang Sèram wiwit Dhésèmber 1950. Saka Sèram Pamarèntah RMS kang dipangrèhi Chris Soumokil nerusaké perangé nglawan Republik Indonesia.

Ing pungkasané taun 1963 TNI bisa suksès olèhé nyekel Soumokil ing Pulo Sèram, sawisé iku perang gerilya wiwit surut. Ing mangsa iku Tamaëla bisa lumayu menyang Walanda, ing kana dhèwèké kudu janji ora mèlu ngurusi RMS manèh lan kudu dadi warga nagara Walanda. Janjiné kang pungkasan pancèn didhedhesi.

## Ing Walanda 
Sawisé lunga menyang Walanda, dhèwèké manggon ing Zeist lan dadi komisaris ing *Rijkswaterstaat* (Dines Pakaryan Umum). Banjur ing Indonésia, Soumokil kang wis kacekel divonis kukuman pati lan dièksekusi ing taun 1966. Ora let suwé banjur Ir. Manusama diangkat dadi présidhèn RMS ing tanah buwangan. Ing taun 1968 Tamaëla olèh sawijining layang kang wis sawatara taun lawasé lan ditulis déning Soumokil. Jaré isiné ngokon awaké mimpin bangsa Maluku ing tanah pambuwangan.

### RMS diakoni Bènin 
Adhedhasar layang iki Tamaëla banjur mènèhi awaké dhéwé promosi lan pangkaté dadi jèndral. Banjur dhèwèké mutusaké ngadol omahé lan dhuwité dienggo nglobi ing PBB kanggo prakara RMS. Nalika dhuwité wis entèk. dhèwèké olèh sumbangan saka wong-wong Maluku kang nyengkuyung awaké lan ora ngakoni Manusama minangka présidèn RMS. Wusanané dhèwèké bisa kasil mbujuki Bénin (ora suwé sadurungé uga ditepungi minangka Dahomey) supaya ngakoni RMS minangka nagara mardika mawa awaké minangka prèsidèné.

### Aksi mbajag sepur ing De Punt 1977 
Nalika aksi mbajag sepur ing De Punt 1977, randhané Soumokil nggawa layang kang isiné kabar saka Bénin manawa para bajag olèh suwaka ing kana. Mulané para bajag iki suwé olèhé nglakoni aksiné.

## Tilar donya 
Nalika Tamaëla nuwèni Bénin sajeroning rangka kunjungan nagara ing November 1978, dhèwèké kena serangan jantung lan banjur tilar donya mawa umur 63 taun. Kunarpané digawa menyang Walanda lan dikubur ing Zeist.

## Pranala njaba 
* Sawetara foto I.J. Tamaela (www.geheugenvannederland.nl)
Congrock 17

**Congrock 17** ya iku kelompok musik saka Semarang, Jawa Tengah, Indonesia kang nggabungake unsur keroncong karo rock. Congrock 17 ngadeg 23 Maret 1983. Salah sijiné tokoh ing kelompok musik iki yakuwi Marco Marnadi, seniman saka Slawi. Congrock 17 naté nampa kesempatan main dipirsani Présidhèn Susilo Bambang Yudhoyono nalika rapat terbatas karo para mantri babagan bioenergi, ing Hotel MesaStilla, Magelang.

## Riwayat
Sajatiné, aran "Congrock" ora kewetu saka para punggawane, nanging saka pamirsa nalika mirsani pagelarane, sing ujare "Keronconge ngerock". Marco lan sakanca-kanca pancen nggabungake rong unsur (genre) musik ya iku keroncong lan rock ana ing saben pagelarane. Iku mau dadi wujud *kebebasan berekspresi* tanpa diwatesi sapérangan patokan-patokan utawa patron. *Ngerock* ing kéné dudu ateges ngetoke suara kaya musik rock nganggo piranti elektrick, nangin ana pérangan sing unik ing babagan wirama, wiraga, lan ora lali rada nglebokke lelucon.

Wiwitane, Congrock 17 durung bisa ditampa ing masarakat musik amarga akèh sing nganggep nyalahi pakem keroncong klasik. Pakem kuwi, kaya déné cacahé piranti musik sing kudu dimainke pitu. Kurang utawa punjul kuwi, durung pantes diarani keroncong. Nanging suwé-suwé masarakat pamireng keroncong padha seneng. Saiki, anggota Congrock 17 duwé anggota cacahé 15 juru main, kanti nambah piranti kaya déné brass, saksofon,terompet, trombone, drum, lan keyboard.

Laire Congrock 17 ora diselaki ndadèkaké inspirasi laire sakperangan turunan saka musik keroncong kaya déné keroncong jazz (congjazz), kerondong dangdut (congdut), uga keroncong goyang (congyang). Mula saka kuwi, Komite Musik Dewan Kesenian, sigra, nganakake ajang apresiasi "Warung Keroncong". Warung Keroncong sing dianakake saben dina Rebo bengi ing Taman Budaya Raden Saleh Semarang, iku wujudé kaya warung, panggonan kanggo kumpul wong-wong, ngobrol ngalor-ngidul, santai sinambi ngrongokke musik keroncong. Saliane tampil ing Indonesia, Congrock 17 kadangkala uga diundang ana ing mancanegara kaya déné Malaysia lan mèlu sakperangan festival keroncong internasional.

## Punggawa
* Marco Marnadi (vokal)
* Yanto (melodi)
* Anang (bas)
* Hendi (keyboard)
* Veri (drum)
* Yono (okulele/cuk-cak)
* Tono (okulele/cuk-cak)
* Darmaji (cello)
* Andre (piyul)
* Rifai (flood)
* Dodo (saksofon)
* Rudi (vokal)
* Kunto (vokal)
* Andri (vokal)
* Eva (vokal)

## Rujukan
Rizki Abdurahman

**Rizki Abdurahman** () ya iku penyanyi saka kelompok musik The Titans. Rizki lumebu ing kelompok The Titans wiwitan taun 2007 sawisé mèlu *audisi*. Sadurungé, dhèwèké dadi penyanyi ing band IZE, kang naté dadi finalis lomba band Dreamband kapisan.
## Lelagon 
### Bareng Ize Band 
* *Kompilasi Dream Band* (2004)
### Bareng The Titans 
* *The Titans* (2007)
* *Melayang Lagi* (2008)
* *DTT III* (2010)
* *Kirana* (2012)

## Pranala njaba 
* Profil  di situs resmi The Titans
Sembah Bekti

**Sembah Bekti** (**Salam Maria**), utawi ing basa Latin **Ave Maria**, inggih punika donga tradhisional Katulik dhumateng Maria, ibu saking Yesus kanggé nyenyuwun amrih dados pangantawisipun. Donga punika dipun-ginakaken ing kalangan Gréja Katulik Roma lan wujud lambaran saking donga rosario. Sanèsipun punika, Sembah Bekti ugi kaginaaken déning Gréja Ortodoks Wétan lan Ortodoks Oriental, sarta sapérangan kalangan sanèsipun wonten tradisi Katulik, antawisipun Anglikan, Katulik Independen lan Katulik Lami. Denominasi Protèstan ugi wonten ingkang migunaaken donga punika. Donga Sembah Bekti limrahipun kaserat wonten Injil Lukas.

## Sumber-sumber Alkitab 
Donga punika nggabungaken kalih nas saking Injil Lukas: "Sembah bekti kawula, Dewi Maria kekasihing Allah,; Sami-sami wanita, sang Dewi pinuji piyambak" (Lukas 1:28) dan "Sami-sami wanita, sang Dewi pinuji piyambak, Saha pinuji ugi, wohing Salira Dalem Sri Yesus." (Lukas 1:42)

Ing Eropa Barat tengah-tengahipun abad tiga welas, 
Pandonga punika namung kasungsun saking tembung punika kanthi nambahaken asma "Maria" sasampunipun "Salam", kados ta ingka kaserat saking tapsir St. Tomas Aquinas babagan donga punika.

## Basa Jawa (Sembah Bekti) 
: Sembah bekti kawula, Dewi Maria kekasihing Allah,
: Pangeran nunggil ing Panjenengan dalem
: Sami-sami wanita, sang Dewi pinuji piyambak
: Saha pinuji ugi, wohing Salira Dalem Sri Yesus
: Dewi Maria ibuning Allah
: Kawula tiyang dosa, sami nyuwun pangestu dalem
: samangke, tuwin benjing dumugining pejah
: Amin.

## Basa Indonesia 
: Salam Maria, penuh rahmat,
: Tuhan sertamu;
: terpujilah engkau di antara wanita,
: dan terpujilah buah tubuhmu, Yesus.
: Santa Maria, bunda Allah,
: doakanlah kami yang berdosa ini
: sekarang dan waktu kami mati
: Amin.

### Sembah Bekti wonten tradisi gréja Ortodoks Timur, Koptik, lan Katulik Wétan 
: Salam ya perawan Teotokos, Maria, penuh rahmat, *Θεοτόκε Παρθένε, χαῖρε, κεχαριτωμένη Μαρία,*
: Tuhan sertamu;*ὁ Κύριος μετὰ σοῦ.*
: terpujilah engkau di antara wanita,*εὐλογημένη σὺ ἐν γυναιξί,*
: dan terpujilah Buah tubuhmu.*καὶ εὐλογημένος ὁ καρπὸς τῆς κοιλίας σου,*
: Karena engkau telah melahirkan Sang Juruselamat*ὅτι Σωτῆρα ἔτεκες*
: Bagi jiwa kami. *τῶν ψυχῶν ἡμῶν.*

## Bahasa Latin 
: Ave Maria, gratia plena,	
: Dominus tecum,	
: benedicta tu in mulieribus,	
: et benedictus fructus ventris tui, Jesus.	
: Sancta Maria, Mater Dei,	
: ora pro nobis peccatoribus, nunc, et in hora mortis nostrae.	
: Amen

## Basa Inggris 
:Hail Mary, full of Grace,
:The Lord is with thee;
:Blessed art thou among women,
:and blessed is the fruit
:of thy womb, Jesus.
:Holy Mary, Mother of God,
:pray for us sinners,
:now and at the hour of our death.
:Amen.

## Basa Portugis 
:Ave, Maria, cheia de graça,
:o Senhor é convosco.
:Bendita sois vós entre as mulheres,
:e bendito é o fruto do vosso ventre, Jesus.
:Santa Maria, Mãe de Deus,
:rogai por nós, pecadores, agora e na hora da nossa morte.
:Amém''.

## Rujukan
Gebangrejo, Poso Kota, Poso

**Gebangrejo** iku kalurahan ing kacamatan Poso Kota, Poso, Sulawesi Tengah, Indonésia. Kalurahan iki duwé kodhe pos 94619. Kalurahan iki duwé sing ndunungi cacahé 22.815 jiwa lan jembar wewengkon 12,8&nbsp;km2.

## Cathetan suku 
### Buku 
*
*
The Lego Batman Movie

***The Lego Batman Movie*** iku sawijining filem animasi disutradarani Chris McKay.

## Rujukan 
## Pranala njaba 
* 
*
Ucik Supra

**Ucik Supra** ya iku sutradara lan panganggit skenario film saka Indonesia. Asmane kawentar ana ing donyane perfilman Indonesia miyos pakaryane minangka sutradara film-film komedi awit dasawarsa 1990-an. Tumeka saiki, Ucik Supra esih nggarap sinétron *Tukang Bubur Naik Haji* kang diputer ing stasiun RCTI, linambaran skenario kang kaanggit déning Imam Tantowi.

## Pakaryan Film
* Panggung Pinggir Kali (2004)	minangka sutradara
* Badut-badut Kota (1993) minangka sutradara
* Badut-badut Kota (1993) minangka sutradara
* Rebo & Robby (1990) minangka sutradara
* Rebo & Robby (1990) minangka panganggit skenario
* Sinetron Tukang Bubur Naik Haji minangka sutradara

## Bebungah
* Nominasi Festival Film Indonesia (Rebo & Robby, Skenario Terbaik, 1991)
* Piala Citra kategori Sutradara Terbaik Festival Film Indonesia (Rebo & Robby, 1991)
* Giyaran Terpuji, Bandung Film Festival (Rumah Kardus, 1993)

## Rujukan
Jolin Tsai

**Jolin Tsai** () inggih punika penyanyi, penulis lagu lan penari saking Taiwan.

## Diskografi 
* *1019* (1999)
* ''Don't Stop* (2000)
* *Show Your Love* (2000)
* *Lucky Number* (2001)
* *Magic* (2003)
* *Castle* (2004)
* *J-Game* (2005)
* *Dancing Diva* (2006)
* *Agent J* (2007)
* *Butterfly* (2009)
* *Myself* (2010)
* *Muse* (2012)
* *Play'' (2014)

## Pranala njawi 
*
Irna Novia Damayanti

**Irna Novia Damayanti** () ya iku sastrawati saka Indonesia. Asmane kawentar miyos karya-karya sastrane wujud cerita cekak dan puisi ing sakperangan ariwarta Indonesia antarané *Pikiran Rakyat, Koran Merapi, Indopos, Sala Pos, Minggu Pagi, Radar Surabaya, Padang Ekspres, Satelit Pos, Pos Metro, Medan Bisnis, Koran Madura, Sastra Mata Banua, Haluan, Banjarmasin Post, Bali Pos, Buletin Bener, Majalah Sagang, Buletin Profokatif, Suara Merdeka, Media Indonesia*, dan *Koran Madura*. Irna uga salah sijiné penyair ana ing Komunitas Negeri Poci lan mèlu ing Gerakan Puisi Menolak Korupsi.

## Latar belakang
Irna Novia Damayanti lair ing Purbalingga, Jawa Tengah, 14 September 1992. Nggeluti donyane sastra wiwit isih sekolah menengah atas, nanging ngirim pakaryane awit kuliah ing Institut Agama Islam Negeri Purwokerto Jurusan Pendidikan Bahasa Arab. Irna uga aktif kiprahe ana ing komunitas sastra santri Pondok Pena lan Gubug Kecil. Taun 2015, dhèwèké nampa Apresiasi Pendidikan Islam (API) saka Kementrian Agama Republik Indonesia kategori Penulis Aktif Media tingkat mahasiswa se-Indonesia.

## Pakaryane
* Sepucuk Surat Untuk Tuhan (An Najah Press, 2012)
* Prosa Liris dan Flash Fiction Dear Alloh (Afsoh Publisher, 2013)
* Flash Fiction Karena Es Campur (Ae Publishing, 2013)
* Puisi Jelaga (Asrifa Publisher, 2013)
* Puisi Refleksi Kehidupan (Pena Indhis, 2013)
* Flash fiction Ayah Dalam Memoriku (Meta Kata, 2013)
* Puisi Puisi Untuk Negeri (Az Zahra House Publisher, 2013)
* Flash Fiction The Haunted Night (Meta Kata, 2013)
* Flash Fiction Kalau Animal Bisa Ngomong (Afsoh Publisher, 2013)
* Puisi Permintaan Hati (Ae Publishing, 2013)
* Flash Fiction Keajaiban Ikhlas (Afsoh Publisher, 2013)
* Puisi Pilar Puisi (STAIN Press, 2013)
* Puisi Mushaf Rindu (An Najah Press, 2014)
* Puisi Aksara Warna (Asrifa, 2014)
* Puisi Senarai Diksi (Pena House, 2014)
* Cerpen Semangat Untuk Poci (Rraditeens Publisher, 2014)
* Puisi Cahaya di Langit Gaza (Pena Indis, 2014)
* Puisi Sembilan Dzulhijjah di Arafah (Write With Love, 2014)
* Cerpen Misteri Jodoh (An Najah Press, 2014)
* Puisi Lentera Sastra II, (Sembilan Mutiara
* Lentera Internasional, 2014)
* Memo Untuk Présidhèn  (Forum Sastra Surakarta, 2014)
* Dari Negeri Poci 6 (KKK, 2015)
* Dari Negeri Poci 7 (KKK, 2017)

## Uga delengen 
* Dari Negeri Poci

## Rujukan
ASWAJA TV

**ASWAJA TV** (singkatan sekang '''Ahlussunnah wal Jama'ah Televisi''') iku stasiun televisi kang topike Islami kang diluncurna ana ing wulan Juli 2013. Sekang jenenge, ASWAJA TV iku stasiun TV kang berbasise Islam Sunni.

TV kang giyaran sekang satelit Palapa D iki molai sekang dina Kemis 25 Juli 2013 / malem 17 Ramelan 1434H pada bae karo malem Nuzulul Qur'an. Wulan Oktober 2013, ASWAJA TV molai nyiapna kanggo nekakna fitur giyaran streaming kang target pemirsane Muslim kang ana ana ing kawasan Asia lan Australia.

## Rujukan 
## Pranala njaba 
* Situs resmi 
* Entri ASWAJA TV di Lyngsat
* 
* 
* Kabar Makkah
* Makkah Live
Bloomberg TV Indonesia

**Bloomberg TV Indonesia** iku saluran informasi bisnis 24 jam ke siji ana ing Indonesia karo standar internasional sing tayang perdana ana ing Indonesia 11 Juli 2013 ana ing *channel* 13 First Media. Bloomberg TV Indonesia disiarna langsung sekang jantung kutha Jakarta ngambi kabèh platform sing dioperasikna sekang studio *High Definition* (HD) berteknologi dhuwur.
## Jaringan Siaran 
* Jakarta - 29 UHF
* Lampung - 44 UHF
* Banda Aceh - 69 UHF

## Rujukan 
## Pranala njaba
Bukit Dhuri, Tebet, Jakarta Kidul

**Bukit Dhuri** iku kalurahan ing kacamatan Tebet, Jakarta Kidul, Jakarta, Indonésia. Kalurahan iki nduwèni kodhe pos - . Kalurahan iki nduwèni padunung cacahé ... jiwa lan jembar wewengkon ... km2.
Šiprage

**Šiprage** ya iku masarakat lokal Bosnia-Herzegovina. Šiprage dumunung ing kali ingkang Vrbanja, kotamadya Kotor Varoš, tlatah Banja Luka.

Nanging wolung taun sawisé iku getih wiwit muncrat manèh ing kutha iki ya iku kanthi pecahing perang sadulur antara ètnis Kroasia, Bosna lan Serbia kang ngrebutaké kutha iki nalika kedadéan pecahing Nagara Kesatuan Yugoslavia.

## Sajarah 
Ing panggonan Šiprage saiki, ana pemukiman suku Illiry saka sadurungé jaman anyar. Pagunungan Rimsaka ana ing abad kaping 3 lan 5.

Sajrone perang ing Bosna, wadyabala militèr lan pulisi Serbia matèni lan nganiaya Bosniaks-Muslim.

Wong miskin saka 18 kémah sipil Bosna ing kotamadya Kotor Varoš ana ing kantor pulisi Šiprage.

## Iklim 
## Populasi 
### Ringkesan sensus 
* 1931. lan 1953.: Kotamadya Šiprage.
♦ Wilayah Šiprage

### 1971-2013 
500x300px|

## Galleria 

|Plan (18,42 x 14.2 m) Roman basilica, 5. century
|One of two last stećak, 12. century

## Pranala njaba 
* http://www.maplandia.com/bosnia-and-herzegovina/republika-srpska/siprage/ Maplandia
* http://www.satellitecitymaps.com/europe-map/bosnia-and-herzegovina-map/federation-of-bosnia-and-herzegovina-map/%C5%A1iprage-map/
* http://www.distancesfrom.com/distances-in-%C5%A0iprage/6308019.aspx
* http://www.kartabih.com/

## Cathetan suku
Kelompok Media Bali Post

**Kelompok Media Bali Post** (singkatane **KMB**) iku sawijine perusahaan sing laju nang bidang médhia.

## Sejarah 
Cikal bakal KMB iku surat kabar Bali Post sing ngadeg nang Ketut Nadha. Sepeninggale Ketut, putrane, Satria Naradha nerusna bisnise lan ngembangna karo ngadegna KMB. KMB ngembangna bisnis médhia Bali Post dadi lumebu dunia televisi lan radio.
## Surat kabar 
### Enggal Dina
* Bali Post
* Bisnis Bali
* Denpost
* Suara NTB
* Bisnis Jakarta
* Bisnis Bandung

### Tabloid 
* Tokoh
* Wiyata Mandala
* Lintang

### Mingguane 
* Bali Travel News (nang basa Inggris)

## Televisi 
* Indonesia Network
** Aceh TV
** Bali TV
** Bandung TV
** Jogja TV
** Semarang TV
** Sriwijaya TV
** Sumut TV (Pematang Siantar)
** Surabaya TV

## Radio 
* Bali Radio
* Swara Denpasar
* Radio Nasional Denpasar
* Perusahaan Siaran Denpasar
* Radio Televisi Denpasar

## Media online 
* BaliPost.com
Operator

**Operator** iku bisa tegesé:

* Operator (matematika), jinis matematika
* Operator (biologi), pérangan DNA sing ngatur aktivitasé gèn
* Operator (èkstènsi), èkstènsi penjlajah jaringan Firefox, kanggo maca mikroformat
* Operator (IRC), modherator komunikasi ing Internet Relay Chat
* Operator, manajemèn perusahaan, kalebu pemilik-operator
* Operator (fisika), operator matematis ing fisika kwantum
* Operator (pemrograman), jinis program komputer
* Operator (pakaryan), profèsi kaya operator akselerator, operator tilpun, operator radhio, operator komputer, operator mesin, dokter bedhah
* Operator (militèr), prajurit ing angkatan operasi kusus sing njabat 'operator' resmi utawa ora-resmi.
* Operator (grup musik), band hard rock
* Operator (Ghost in the Shell) sabangsa *gynoid* ing acara *Ghost in the Shell*
* Ing *The Matrix Trilogy*, Operator ing hoverkraft Zion ya iku pemandu online lan anggota kru sumber daya kanggo anggota kru liya magepokan karo Matrix. Angger anggota lia didongkrak maring Matrix, operator nolong kae karo ngelakokna hal kaya nggelet "dalan metu"
* "Operator", lagu karya The Grateful Dead sekang album taun 1970 kae *American Beauty*
* "Operator (That's Not the Way It Feels)," lagu karya Jim Croce sekang album taun 1972-nya ''You Don't Mess Around With Jim*
* "Operator", lagu karya The Manhattan Transfer sekang album taun 1975 kae *The Manhattan Transfer''
* OperaTor, Opera (perangkat lunak) sing digabungna karo Tor (jaringan anonim) lan Privoxy.
* Operator jaringan, sing nggawa telepon.
* Operator (ekstensi firefox), ekstensi Firefox sing dikembangna nang Michael Kaply sing nganggo Microformats.
Bill Irwin

[thumb|Irwin, [2013]]
**William Mills** "**Bill**" **Irwin** ()) ya iku sawijining pelawak, aktor, lan pembawa acara saka Amérika.

## Cathetan suku
Djaimin Kariyodimejo

**Djaimin Kariyodimejo** (lair Yogyakarta,1939) iku salah siji sastrawan Jawa.

## Karya
* Antologi Geguritan lan Carita Cekak (1991)
* Cakramanggilingan (1993)
* Ing Pojok Petenge Ibukota
* Iki Tandha Apa
* Jalan Tol
* Kamsa
* Pangilon (1994)
* Pemilihan Lurah (1997)
* Pista Emas Sastra Jawa (1995)
* Rembulan Padhang ing Ngayogyakarta (1992)
* Siter Gadhing (1995)
* Wanita-wanita Pinerjaya

## Rujukan
Piranshahr

**Piranshahr** (; ;) yaiku kutha ing Provinsi Azarbaijan Kulon ono ing Iran lor-kulon. Piranshahr yaiku kutha krajan Piranshahr County.

## Rujukan
Ardian Syaf

**Ardian Syaf** iku sawijining juru gambar komik saka Désa Tenggur, Kacamatan Rejotangan, Tulungagung, Jawa Wétan. Dhèwèké dadi misuwur déné karyané dadi salah sijiné juru gambar Marvel Comics ing Amérikah Sarékat.

Ardian Syaf kena kontroversi aksi anyem tentrem 212 nganti diandhegkaké kontraké déning Marvel Comics.
Basa Sranan Tongo

**Basa Sranang**, uga diarani **Sranangtongo** (saka tembung *Sranang* "Suriname" lan *tongo* "ilat"), **Sranan**, **Taki-Taki**, **Kréol Suriname** lan sapanunggalé iku basa kréol dhedhasar saka basa Inggris kang dipituturaké minangka *lingua franca* ing nagara Suriname déning udakara wong 500.000.

Basa iki dadi basa padinan lan basa sesambungan antarané panyatur basa Landa, Jawa, Hindhustani Karibia, Aukaans, lan Cina. Basa Sranang iki dipituturaké uga déning warga Suriname ing Walanda.

Basa iki mula-bukané dipituturaké déning batur-batur tukon kang digawa saka Afrika ing Suriname awit abad ping 17, lan nalika Suriname isih jajahané Inggris. Sabubaré taun 1667, tlatah Suriname diijolaké karo Niu Amsterdam antarané Inggris lan Walanda.

Campuran saka pijin basa Inggris, Landa, Portugis lan basa-basa Afrika mligi, basa Sranang iki mula-bukané kanggo sesambungan taliwarga antarané batur-batur tukon Afrika kang béda ètnis lan kanggo sesambungan antarané batur tukon karo bendarané amarga nalika iku ora diolèhaké nganggo cara Landa, mligi bendara menyang baturé tukon.

Sanajan sistem pamulangan ing Suriname dhedhasar sistemé Walanda, nanging basa Sranang dadi basa kang ditampa déning warga Suriname sakawit Dési Bouterse madeg kuwasa ing taun 1980-an lan kerep ngendikan basa iki saben sesorah.

## Tuladané ukara
* *Fa waka yu?* = piyé kabaré?
**Morgu* = sugeng énjang
**Grantangi* = matur nuwun sanget
**Man* = wong lanang
**Uma* = wong wadon
**Manpikin* = bocah lanang
**Umapikin* = bocah wadon 
**Oso* = omah
**Langa* = dhuwur
**Gudu* = sugih
**A weti oso* = omah putih
**Omeni?* = pira?
**Yepi mi!* = tulungi aku!
**Mi lobi yu* =aku tresna marang sliramu
**O lati?* = jam pira?
**Kantoro* = kantor
**Sikoro* = sekolah

## Rujukan
Javanese Diaspora Event

***Javanese Diaspora Event*** dicekak **JDE** utawa mung ***Javanese Diaspora*** iku adicara karotengah taunan kang ancasé ngumpulaké wong Jawa saka saindengé donya ing Kutha Ngayogyakarta. Tekan sapréné, adicara iki wis ping telu diayahi, taun 2014, 2015, lan 2017. Sing ngadani ya iku *Javanese Diaspora Network*. Adicara iki kondhang awit irah-irahané "Ngumpulké Balung Pisah" (NBP) kang mangku karep ngumpulaké wong-wong Jawa kang padha mencar nanging padha nunggal jiwa ing memetri kabudayan Jawa, kadi déné balung-balung pisah kang satemené nunggal awak. JDE iku minangka pasamuwan kanggo rembugan ngenani tuwuh-tumengkaré lan tembé buriné kabudayan Jawa. Taun 2017, JDE diadani ing Kutha Ngayogyakarta.

Panyarta kang ngèstrèni adicara iki teka saka njeron lan njaban rangkah Indonésia, mligi papan-papan dunungé wong Jawa ing njabané Pulo Jawa. Saka njeron rangkah, panyarta mligi teka saka Sumatra, Kalimantan, lan Sulawesi, déné saka njaban rangkah mligi saka Surinam, Nèderlan, Singgapur, Malaysia, lan Kalédhonia Anyar.

## Sajarah 
Gagasan ngenani JDE thukul saka Facebook. Kawitané, wong-wong Jawa saka manéka papan padha duwé grub dhéwé-dhéwé. Contoné, ana grub-grub wong Jawa Surinam, Kalédhonia Anyar, lan Walanda, samono uga wong Jawa Tondano, Lampung, lsp. Nalika taun 2007, kang mandhégani grub-grub iku padha nglumpuk ing sawiji grub *Javanese Diaspora*, kang dikepyakaké minangka paguyubané wong Jawa saka saindengé donya.

## Kagiyatan 
Adicara iki pisanan diadani taun 2014 tanggal 15-16 Fèbruari ing Hotèl Merapi Merbabu, Yogyakarta. Nalika iku ngepasi njeblugé Gunung Kelud. Awuné tekan Yogyakarta lan njalari tutupé sawenèh papan anggegana ing Jawa, kalebu Papan Anggegana Adisucipto, uga wurungé sakèhé pamaburan. Ing taun iku, satusan panyarta saka Walanda, Surinam, lan Indonésia ngèstrèni adicara iki. Ing taun 2015, JDE II diadani tanggal 15-16 Agustus. Adicarané dièstrèni udakara wong 300 saka 14 nagara. Manawa sadurungé JDE dikemunah mligi déning *Javanese Diaspora Network*, JDE III uga disengkuyung déning pamaréntah Yogyakarta kang diwakili Dinas Kebudayaan DIY.

Basa kang dianggo ing JDE iku basa Jawa ngoko minangka basa kang dingertèni wong Jawa saka manéka papan lan basa Inggris.

## Rujukan 
## Pranala njaba 
* Diaspora Jawa 
* Wawancara lumantar tilpun babagan Javanese Diaspora - Radhio Satunama
Grojogan Sekar Langit

**Air Terjun Sekar Langit** (basa Jawa: Grojogan Sekar Langit) ya iku salah sijiné tlatah plesiran alam sing dumunung ana ing Désa Telogorejo, Kacamatan Grabag, Kabupatèn Magelang, Jawa Tengah. Grojogan iki ana ing èrèng-èrèngé Gunung Telomoyo, winatesan karo tlatah Kabupatèn Semarang lan Kutha Salatiga. Dhuwuré grojogan iki selawé mèter saka dhasaré telaga.

## Latar wuri 
Grojogan Sekar Langit dumunung ana ing Désa Telogorejo, Kacamatan Grabag, Kabupatèn Magelang, Jawa Tengah, ing èrèng-èrèngé Gunung Telomoyo, winatesan karo tlatah Kabupatèn Semarang lan Kutha Salatiga, Jawa Tengah. Kaéndahané tekan saiki isih dijaga kanthi apik. Akèh wit-witan kang ijo royo-royo ing sakiwa lan tengené dalan lumebu, sing dawané 400 mètèr saka dalan gedhé tumuju grojogan. Sekar Langit uga naté dadi papan kanggo nggarap film *Yohana Gadis Rimba* sing rikala semana diparagakaké déning Lidya Kandou lan Atek Soedharmo (1993). Éwandéné, juru arahé ya iku Wim Umboh. Pirang-pirang taun kapungkur, dalan lumebu ana ing kono rada rusak awit saka ketaman wancana longsor, nanging para pamangku praja, ora suwé banjur ndandani nganggo undhak-undhakan kang digawé saka semèn.

## Mitos Jakatarub 
Saliyané kaéndahan alamé, sing ndadèkaké para pelancong padha kersa ing Sekar Langit ya iku anané dongèng Jaka Tarub. Miturut critané, ing telaga kono iku Jaka Tarub ndingklik lan nyolong sléndang salah sijiné widadari sing lagi adus ing satengahé telaga, ya iku Nawangwulan. Widadari kang sléndangé kacolong iku, pungkasané ora bisa mulih manèh menyang kahyangan lan nglakoni urip (dadi garwané) karo Jaka Tarub. Éwadéné sléndang mau, dadi kunci kasektèné Nawangwulan.

## Pirsani uga 
* Kabupatèn Magelang
* Kabupatèn Semarang
* Grabag, Magelang
* Kutha Salatiga

## Rujukan